এ়ড্‌স সংক্রান্ত সচেতনতা বাড়াতে বলিউডের অনেক পরিচালকই কাজ করেছেন। ফারহান আখতারও ‘মীরাবাঈ প্রোডাকশন্‌স’এর উদ্যোগটিতে অংশ নিয়েছিলেন। বানিয়েছিলেন ‘পজিটিভ’। তাতে অভিনয় করেছিলেন শাবানা আজমি, বোমান ইরানিরা। এক বাবা-ছেলের গল্প নিয়ে ছবির প্লট। একটা ভুল কী করে সম্পর্ক বা জীবন নষ্ট করে দিতে পারে, যদি না ঠিক সময়ে ঠিক মানুষটাকে পাশে পাওয়া যায়— সেই নিয়েই ছবি। ২০০৭ সালে ছবিটা বানিয়েছিলেন ফারহান। তখনই বলেছিলেন, সুযোগ পেলে এই মাধ্যমটাকে আরও এক্সপ্লোর করতে চান তিনি।